|  |  |  |  |  |
| --- | --- | --- | --- | --- |
| Description: ГРБОВИ ЗА МЕМОРАНДУМ | | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 48 19  [ounz@vojvodina.gov.rs](mailto:ounz@vojvodinа.gov.rs) | | |
|  | KLASA: 128-451-599/2023-01 | | DATUM: 15. 5. 2023. |

Na temelju članaka 15. i 16. stavka 5. i 24. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 - dr. odluka, 37/16, 29/17, 24/19, 66/20 i 38/2021) i članka 9. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje programa i projekata u području predškolskog odgoja i obrazovanja („Službeni list APV“, br. 7/23), a po provedenom Natječaju za financiranje i sufinanciranje programa i projekata u području obrazovanja u AP Vojvodini klasa: 128-451-575/2023-01 od 1. ožujka 2023. godine, pokrajinski tajnik za obrazovanje, propise, upravu i nacionalne manjine - nacionalne zajednice d o n o s i:

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE - NACIONALNE ZAJEDNICE ZA FINANCIRANJE I SUFINANCIRANJE PROGRAMA I PROJEKATA U PODRUČJU PREDŠKOLSKOG ODGOJA I OBRAZOVANJA U AUTONOMNOJ POKRAJINI VOJVODINI U 2023. GODINI**

**I.**

Ovim Rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice po Natječaju za financiranje i sufinanciranje programa i projekata u području obrazovanja u AP Vojvodini u 2023. godini - financiranje i sufinanciranje programa i projekata u području predškolskog odgoja i obrazovanja u AP Vojvodini u 2023. godini, klasa: 128-451-575/2023-01 od 01. ožujka 2023. godine („Službeni list APV“, br. 10/23 – u daljnjem tekstu: Natječaj).

**II.**

Natječajem je **opredijeljeno ukupno 700.000,00 dinara** za namjenu iz točke I. ovog rješenja. A ovim rješenjem vrši se raspodjela sredstava u cijelosti, odnosno u iznosu od 700.000,00 dinara. Raspodjela sredstava je prikazana u tablici, koja je sastavni dio ovog rješenja.

Sredstava su odobrena jedinicama lokalne samouprave na teritoriju AP Vojvodine, u ime ustanova predškolskog odgoja i obrazovanja na teritoriju AP Vojvodine, čiji je osnivač Republika Srbija, autonomna pokrajina i jedinica lokalne samouprave (u daljnjem tekstu: korisnici).

**III.**

Sredstva iz točke II. ovog rješenja utvrđena su Pokrajinskom skupštinskom odlukom o proračunu Autonomne Pokrajine Vojvodine za 2023. godinu („Službeni list APV“, broj: 54/22) na posebnom razdjelu Pokrajinskog tajništva za obrazovanje, propise, upravu i nacionalne manjine - nacionalne zajednice (u daljnjem tekstu: Tajništvo), Program 2002 – Predškolski odgoj, Programska aktivnost 1003 – Podizanje kvalitete predškolskog odgoja, funkcionalna klasifikacija 910, Ekonomska klasifikacija 4631 – Tekući transferi ostalim razinama vlasti, Izvor financiranja 01 00 – Opći prihodi i primici proračuna, a prenose se korisnicima sukladno priljevu sredstava u proračun AP Vojvodine, odnosno likvidnim mogućnostima proračuna.

**IV.**

Korisnici su dužni, prilikom realizacije namjene za koju su sredstva dodijeljena, postupati sukladno odredbama Zakona o javnim nabavama („sl. glasnik RS“, broj: 91/2019).

**V.**

Tajništvo će obavijestiti korisnike o raspodjeli sredstava koja je utvrđena ovim rješenjem.

**VI.**

Tajništvo će obvezu prema korisnicima preuzeti na temelju pismenog ugovora.

**VII.**

Ovo rješenje je konačno i protiv njega se ne može uporabiti pravni lijek.

**VIII.**

Za izvršenje ovog rješenja zadužuje se Sektor za materijalno-financijske poslove Tajništva.

**Rješenje dostaviti:**

1. Sektoru za materijalno-financijske poslove Tajništva
2. Pismohrani

POKRAJINSKI TAJNIK

Zsolt Szakállas